Source: http://lex.justice.md/viewdoc.php?action=view&view=doc&id=365261&lang=1
Timestamp: 2018-05-22 21:48:03+00:00

Document:
LPM77/2016
ID intern unic: 365261
LEGE Nr. 77
cu privire la parcurile pentru tehnologia informaţiei
Publicat : 10.06.2016 în Monitorul Oficial Nr. 157-162 art Nr : 318 Data intrarii in vigoare : 01.01.2017
Articolul 1. Domeniul de reglementare şi scopul legii
(1)Prezenta lege reglementează procesul de creare a parcurilor pentru tehnologia informaţiei, precum şi funcţionarea acestora.
(2)Scopul prezentei legi îl constituie crearea premiselor necesare pentru impulsionarea dezvoltării industriei tehnologiei informației prin crearea locurilor de muncă cu valoare adăugată înaltă şi atragerea de investiţii autohtone şi străine.
Articolul 2. Noţiuni utilizate
În sensul prezentei legi, următoarele noţiuni se definesc astfel:
Administraţia parcului – autoritate administrativă constituită de Guvern pentru administrarea unui parc pentru tehnologia informaţiei;
parc pentru tehnologia informaţiei (parc) – structură organizatorică ai cărei rezidenți practică activităţile prevăzute la art. 8;
rezident al parcului – persoană juridică sau fizică, înregistrată în Republica Moldova în calitate de subiect al activităţii de întreprinzător, care este inclusă în Registrul de evidență a rezidenţilor parcului şi care practică, drept activitate principală, una sau mai multe din activitățile prevăzute la art. 8, în baza unui contract încheiat cu Administraţia parcului;
activitate principală – activitate care generează 70% sau mai mult din venitul din vînzări al rezidentului parcului.
Articolul 3. Obiectivele de bază ale parcurilor
Crearea parcurilor urmăreşte atingerea următoarelor obiective principale:
a)creşterea competitivităţii întreprinderilor din industria tehnologiei informaţiei;
b)susţinerea întreprinderilor mici şi mijlocii din industria tehnologiei informaţiei;
c)atragerea investiţiilor autohtone şi străine;
d)desfăşurarea unor activități ce creează produse cu valoare adăugată înaltă;
e)dezvoltarea producției în domeniul tehnologiei informației;
f)stabilirea unor parteneriate cu companii multinaționale din domeniul tehnologiei informaţiei cu scopul transferului de practici pozitive şi al celor mai avansate cunoştinţe în domeniu;
g)atragerea de resurse umane calificate;
h)crearea locurilor de muncă.
Articolul 4. Principii de creare și funcționare a parcurilor
Crearea și funcționarea parcurilor se bazează pe următoarele principii:
SUBIECŢII PARCULUI PENTRU
Articolul 5. Solicitanţii creării parcului
Parcurile pot fi create la solicitarea unor persoane juridice sau fizice, înregistrate în Republica Moldova în calitate de subiecți ai activității de întreprinzător, care nu au fost/nu sînt în proces de insolvabilitate sau lichidare şi/sau restructurare ca urmare a insolvabilităţii, ori a căror activitate de întreprinzător nu a fost/nu este suspendată, sau care nu au fost/nu sînt obiectul unei proceduri legale pentru a fi declarați în una dintre aceste situaţii.
Articolul 6. Administraţia parcului
(1)La crearea parcului, Guvernul instituie Administraţia acestuia avînd statut de persoană juridică ce activează pe principii de autofinanţare. Regulamentul de organizare și funcționare a Administraţiei parcului se aprobă de Guvern.
(2)Administraţia parcului este condusă de un administrator, desemnat în funcţie de către Guvern, la propunerea Ministerului Tehnologiei Informației și Comunicațiilor, pe un termen de 5 ani. Funcţiile, drepturile şi obligaţiile administratorului sînt stabilite prin Regulamentul de organizare și funcționare a Administraţiei parcului și preluate în contractul încheiat între administrator şi Ministerul Tehnologiei Informației și Comunicațiilor.
(3)Sursele de venit ale Administraţiei parcului se constituie din cotizaţiile obligatorii ale rezidenţilor parcului, mărimea cărora este stabilită de Administrație în conformitate cu regulamentul acesteia, în funcție de numărul rezidenților parcului și venitul din vînzări al acestora. Mărimea cotizației obligatorii a rezidentului parcului se stabilește în condiții egale şi nu poate fi discriminatorie.
(4)Administraţia nu are dreptul să intervină în activitatea economică a rezidenţilor parcului.
Articolul 7. Rezidenţii parcului
(1)Înregistrarea rezidenţilor parcului se efectuează de către Administraţia acestuia în conformitate cu Regulamentul de înregistrare a rezidenţilor parcului, aprobat de Guvern, în care vor fi indicate în mod expres și exhaustiv procedura și cerințele de înregistrare, precum și modelul contractului privind desfăşurarea activităţii în parc. Persoanele juridice sau fizice la solicitarea cărora a fost creat parcul se înregistrează din oficiu în calitate de rezidenţi ai acestuia.
(2)Persoana înregistrată în calitate de rezident al parcului încheie cu Administraţia acestuia un contract privind desfăşurarea activităţii în parc și este introdusă în Registrul de evidenţă a rezidenților parcului la data semnării contractului. Contractul se încheie pe o perioadă de cel puţin 4 ani. Termenul contractului nu poate depăşi termenul de funcţionare a parcului.
(3)În contract se indică:
a)genurile de activitate autorizate;
b)drepturile şi obligaţiile rezidentului parcului şi ale Administraţiei parcului;
c) cuantumul cotizaţiei obligatorii;
d)tipurile rapoartelor pe care le prezintă rezidentul parcului Administraţiei acestuia;
e)răspunderea părţilor în caz de încălcare a prevederilor contractuale;
f)alte clauze negociate de părţi.
(4)Rezidenţii parcului desfăşoară, drept activitate principală, una sau mai multe din activitățile prevăzute la art. 8 în sediile lor şi ale subdiviziunilor lor amplasate pe teritoriul Republicii Moldova.
(5)Rezidenţii parcului ţin evidenţa contabilă a activităţii lor şi prezintă rapoarte, dări de seamă şi declaraţii în modul stabilit de legislația în vigoare.
(6)Rezidenţii parcului nu poartă răspundere pentru obligaţiile Administraţiei acestuia.
(7)Administraţia parcului ţine Registrul de evidență a rezidenţilor parcului şi eliberează certificate confirmative privind deținerea titlului de rezident al parcului.
CREAREA PARCURILOR PENTRU
În parcul pentru tehnologia informaţiei pot fi desfăşurate următoarele activități principale (conform CAEM rev.2):
h)alte activităţi de servicii în tehnologia informaţiei (62.09).
Articolul 9. Crearea parcului pentru tehnologia
(1)Parcul este creat în baza unei hotărîri de Guvern, la propunerea Ministerului Tehnologiei Informației și Comunicațiilor.
(2)Termenul de funcţionare a parcului se stabileşte prin hotărîre de Guvern, dar nu poate depăşi 10 ani.
Articolul 10. Cererea privind crearea parcului
(1)Pentru crearea parcului, solicitantul depune o cerere la Ministerul Tehnologiei Informației și Comunicațiilor în care indică scopurile creării parcului, orientarea funcţională a acestuia, precum şi activitățile ce vor fi desfăşurate în parc. La cerere se vor anexa copiile de pe actele de constituire ale persoanei juridice sau fizice care solicită crearea parcului, precum şi un studiu de fezabilitate.
(2)Studiul de fezabilitate privind crearea parcului va conţine:
a) descrierea conceptului parcului şi scopurile creării acestuia;
b) argumentarea posibilităţii de desfășurare a activităților permise şi de atragere a potenţialilor rezidenţi;
c) indicarea gradului de asigurare cu specialişti a potenţialilor rezidenţi ai parcului;
d) etapele şi termenele de creare a parcului;
e) volumul investiţiilor necesare pentru crearea parcului şi sursele acestora.
Articolul 11. Examinarea cererii privind crearea parcului
(1) Ministerul Tehnologiei Informației și Comunicațiilor examinează cererea privind crearea parcului şi documentele anexate în termen de 30 de zile calendaristice de la depunerea acestora.
(2) În cazul în care mai mulți solicitanți depun cereri concomitent, acestea vor fi examinate în ordinea depunerii, luînd în considerare data și ora recepționării.
(3) În cazul în care documentele prezentate nu corespund cerinţelor stipulate la art.10, Ministerul Tehnologiei Informației și Comunicațiilor poate să solicite prezentarea documentelor şi informaţiilor rectificate. În acest caz, termenul prevăzut la alin. (1) se prelungeşte cu 15 zile calendaristice din data solicitării suplimentare făcute de Ministerul Tehnologiei Informației și Comunicațiilor.
(4) În cazul în care solicitantul nu prezintă documentele și informațiile rectificate în termenul prevăzut la alin. (3) sau prezintă în mod repetat documente ce nu corespund cerințelor stipulate la art. 10, Ministerul Tehnologiei Informației și Comunicațiilor îl informează, printr-un aviz scris, despre refuzul de a-i satisface cererea de creare a parcului, cu indicarea obligatorie a cauzelor refuzului.
(5) În cazul în care în urma examinării cererii se ia decizia preventivă de creare a parcului, Ministerul Tehnologiei Informației și Comunicațiilor va prezenta Guvernului spre aprobare proiectul hotărîrii respective, însoțit de proiectul Regulamentului de organizare și funcționare a Administrației parcului și proiectul Regulamentului de înregistrare a rezidenţilor parcului, și îl va informa pe solicitant, printr-un aviz scris, despre inițierea procedurii de creare a parcului.
ATRIBUŢIILE ŞI SARCINILE STRUCTURILOR IMPLICATE
ÎN CREAREA ŞI ACTIVITATEA PARCURILOR
Articolul 12. Atribuţiile Ministerului Tehnologiei
În contextul aplicării prezentei legi, Ministerului Tehnologiei Informației și Comunicațiilor îi revin următoarele atribuţii:
a) monitorizează activitatea parcurilor, susţine dezvoltarea acestora prin implementarea unor politici în domeniu;
b) asigură organizarea evaluării anuale a rezultatelor activităţii parcurilor;
c) colaborează cu autorităţile administraţiei publice centrale şi locale, cu organizaţii neguvernamentale şi cu experţi independenţi, cu organizaţii din sfera ştiinţei şi inovării în vederea susţinerii şi dezvoltării activităţilor din cadrul parcurilor;
d) informează publicul cu privire la proiectele implementate în cadrul parcurilor.
Articolul 13. Atribuţiile Administraţiei parcului
Administraţia parcului are următoarele atribuţii:
a)aprobă Regulamentul de organizare și funcționare a parcului, după consultarea cu Ministerul Tehnologiei Informației și Comunicațiilor, şi stabilește obiectivele parcului;
b)administrează parcul în conformitate cu prevederile prezentei legi şi ale altor acte normative în vigoare;
c)creează, ține și actualizează Registrul de evidenţă a rezidenţilor parcului, precum şi pagina web oficială a parcului;
d)asigură accesul în regim online la Registrul de evidenţă a rezidenţilor parcului;
e)participă la evaluarea activităţii parcului, după caz;
f)contribuie la atragerea investitorilor şi inventatorilor în activitatea parcului;
g)adresează Ministerului Tehnologiei Informației și Comunicațiilor propuneri privind dezvoltarea activităţii parcului;
h)la solicitarea rezidenților parcului, le oferă servicii de consultanță pe bază de contract;
i)întocmește şi prezintă la Ministerul Tehnologiei Informației și Comunicațiilor rapoarte trimestriale şi anuale privind activitatea parcului şi a rezidenţilor acestuia. Rapoartele se publică pe pagina web oficială a parcului, iar datele conținute în aceste rapoarte – pe portalul guvernamental unic de date deschise;
j)în caz de necesitate, reprezintă parcul în relaţiile cu autorităţile administraţiei publice centrale şi locale şi colaborează cu acestea;
k)elaborează proiecte de dezvoltare a parcului.
Articolul 14. Repartizarea sumelor impozitului unic
perceput de la rezidenții parcurilor
Sumele achitate de rezidenţii parcului cu titlu de impozit unic perceput de la rezidenții parcurilor pentru tehnologia informației se vor încasa la Ministerul Finanţelor într-un cont trezorerial de încasări, fiind ulterior repartizate:
a)la bugetul de stat: impozitul pe venit obţinut din activitatea de întreprinzător – 10,0%, impozitul pe venit reţinut din salariu – 19,4%, taxa pentru folosirea drumurilor de către autovehiculele înmatriculate în Republica Moldova – 0,1%;
b)la bugetul asigurărilor sociale de stat: contribuţiile de asigurări sociale de stat obligatorii de la rezidenţii parcurilor din industria tehnologiei informaţiei – 54,7%;
c)la fondurile asigurării obligatorii de asistență medicală: primele de asigurare obligatorie de asistență medicală sub formă de contribuţie procentuală din salariu şi din alte recompense, achitate de angajatori şi angajaţi – 15,4%;
d)la bugetele locale: taxele locale percepute de la rezidenţii parcurilor pentru tehnologia informaţiei – 0,3%, impozitul pe bunurile imobiliare ale persoanelor
juridice – 0,1%.
SUPORTUL ŞI STIMULAREA ACTIVITĂŢII
REZIDENŢILOR PARCURILOR
Articolul 15. Facilităţi şi stimulente acordate la crearea
şi funcţionarea parcurilor pentru tehnologia
Articolul 16. Asigurarea socială și medicală a salariaților
angajați de rezidenții parcului
[Art.16 al.(2) în redacție LP288 din 15.12.17, MO464-470/29.12.17 art.808]
EVALUAREA ŞI CONTROLUL ACTIVITĂŢII PARCULUI
Articolul 17. Evaluarea activităţii parcului pentru
tehnologia informației şi a rezidenţilor
Rezultatele activităţii parcului şi a rezidenţilor acestuia se evaluează în conformitate cu un regulament elaborat de Ministerul Tehnologiei Informației și Comunicațiilor și aprobat de Guvern.
Articolul 18. Audit obligatoriu
Activitatea economico-financiară a rezidenţilor parcului este supusă anual, în mod obligatoriu, unui audit efectuat de către societăţile de audit sau auditori calificați, selectați și contractați pe bază de concurs de către Administrația parcului conform criteriilor stabilite de aceasta. Rezultatele auditului rapoartelor financiare se publică pe pagina web oficială a Ministerului Tehnologiei Informației și Comunicațiilor, iar opiniile de audit – pe pagina web oficială a parcului şi pe portalul guvernamental unic de date deschise.
Articolul 19. Retragerea titlului de rezident al parcului
(1) Titlul de rezident al parcului se retrage prin rezilierea contractului încheiat cu Administraţia parcului în următoarele situaţii:
a) la iniţiativa rezidentului parcului, în cazul în care Administraţia parcului nu respectă prevederile contractului privind desfăşurarea activităţii în parc şi nu înlătură încălcările în termen de 3 luni de la primirea notificării scrise din partea rezidentului;
b) la iniţiativa Administraţiei parcului, în cazul în care rezidentul parcului nu respectă prevederile contractului privind desfăşurarea activităţii în parc şi nu înlătură încălcările în termen de 3 luni de la primirea notificării scrise din partea Administraţiei;
c) în cazul încălcării prevederilor prezentei legi, ale legislației cu privire la prevenirea și combaterea spălării banilor, ale altor acte normative, în baza unei hotărîri judecătoreşti irevocabile în acest sens;
d) în alte cazuri prevăzute de contractul privind desfăşurarea activităţii în parc.
(2) În cazurile prevăzute la alin. (1) lit. a) şi b), titlul de rezident al parcului se retrage prin decizia Administraţiei parcului.
(3) Retragerea titlului de rezident al parcului atrage după sine privarea rezidentului de facilităţile acordate conform prezentei legi.
(4) Rezidenţii parcului pot contesta în instanţa de judecată deciziile de retragere a titlului de rezident.
Articolul 20. Desfiinţarea parcului pentru tehnologia
(1) Parcul poate fi desfiinţat printr-o hotărîre de Guvern, la propunerea Ministerului Tehnologiei Informației și Comunicațiilor, în cazul în care parcul nu realizează obiectivele stipulate de prezenta lege şi de propriul regulament de organizare și funcționare. Hotărîrea de Guvern privind desfiinţarea parcului intră în vigoare după 6 luni de la data publicării acesteia.
(2) Desfiinţarea parcului atrage după sine pierderea titlului de rezident al parcului respectiv, precum și încetarea regimului de facilităţi acordate rezidenților parcului conform prezentei legi.
(1)Prezenta lege intră în vigoare din data de 1 ianuarie 2017.
a) va aduce în concordanță actele sale normative cu prezenta lege;
b) va elabora şi adopta actele normative necesare pentru executarea prezentei legi şi va prezenta Parlamentului propuneri privind punerea în concordanţă a legislaţiei în vigoare cu prezenta lege.
Nr. 77. Chişinău, 21 aprilie 2016.

References: Articolul 1

Articolul 2

Articolul 3

Articolul 4

Articolul 5

Articolul 6

Articolul 7

Articolul 9

Articolul 10

Articolul 11

Articolul 12

Articolul 13

Articolul 14

Articolul 15

Articolul 16

Articolul 17

Articolul 18

Articolul 19

Articolul 20